།།ངོས་
ལ་ང་རྒྱལ་གློག་དམར་འཁྱུག།རྩེ་ལ་བདུད་བྱ་ནག་པོ་ལྡིང་།།རུ་མཚོན་ནག་པོ་པུ་རུ་རུ།།གནམ་ལྕགས་འབར་བའི་སྒོ་མོ་གསང་།།འཇིགས་པའི་སྐུ་མཁར་ནང་ཤེད་ན།།རྟ་རོ་མང་པོ
གགཅལ་དུ་བཀྲམ།།མི་རོ་མང་པོ་ཁྲི་རུ་བརྩིགས།།མི་རོ་རྟ་རོའི་གདན་སྟེང་ན།།མགོན་པོ་ཚོགས་བདག་ཆེན་པོ་ནི།།སྡང་ནག་ཞལ་གསུམ་ཕྱག་དྲུག་སྟེ།།གཡས་སེར་གཡོན་དམར་ལྗང་ནག།
འཇིགས།།ཁམ་ནག་དབུ་སྐྲ་གྱེན་དུ་འཁྱིལ།།སྤྱན་དགུ་སྔར་མིག་སྐར་ལྟར་འཁྲུགས།།ཤུན་གོས་ཐོད་པའི་ཕྲེང་བ་ཅན།།སྟག་དང་གླང་ཆེན་ཐལ་བ་ཞག།གདུག་པའི་རྒྱན་ཚོགས་ཆས་
ཀྱིས་མཛེས།།གཡས་ཀྱི་དང་པོ་གསལ་ཤིང་འཕྱར།།བར་པ་རྡོ་རྗེ་རྩེ་ལྔ་པ།།ཐ་མ་ལྕགས་ཕུར་འདྲིལ་ཞིང་འདེབས།།གཡོན་གྱི་དང་པོ་ཐོད་ཁྲག་འཐུང་།།བར་པ་རྣོ་དཔལ་ཤུན་གྱི་མདུང་།།
མ་སྤྲུལ་ཞགས་སྲོག་ལ་རྔམས།།ཞབས་བཞི་གྱད་ཀྱི་དོར་སྟབས་ཅན།།ཉེ་གནས་ཀྲོ་ཏི་ཤྭ་རཱི་མ།།འཇིགས་ཚུལ་ཞལ་གཅིག་ཕྱག་གཉིས་རྔམས།།ཞིང་དང་རེ་ལྡེ་ཐོད་སྦྲུལ་བརྒྱན།།

གཡས་པ་རྒྱུ་ཞགས་ཡབ་ལ་འཁྱུད།།གཡོན་པ་ཐོད་སྐྱོགས་ཁྲག་གིས་བཀང་།།རུས་བཅུད་རྐང་དང་ཀླད་པ་དང་།།འབྲུ་མར་ཆང་གིས་སྦྱར་བ་ཡི།།རྟག་པར་རང་གི་ལོངས་སྤྱོད་འཛིན་
འཁོར་བཞིར་ཁྲོ་བོ་གནོད་སྦྱིན་དང་།།སྲིན་མོ་མ་ཚོགས་འཇིགས་པར་བསྐྱེད།།ཕྱི་རིམ་ཉེ་འཁོར་ཉི་ཤུ་བརྒྱད།།སྲིན་མོ་ཉེ་གནས་ཆེན་པོ་བརྒྱད།།ཀཽ་རཱི་ཙཽ་རཱི་པྲ་མོ་ཧཱ།།བི་ཏ་ལཱི་དང་པུཀྐ་
སཱི།།ཀ་ས་མ་རཱི་དང་སྨ་ཤ་ནཱི།།ཙན་དྷ་ལཱི་ལ་སོགས་པ་ཀུན།།རྔམ་ཞིང་རྔམ་པའི་མཚོགས་ཀུན།།ཤིན་ཏུ་འཇིགས་པའི་གཟུགས་སུ་བསྒོམ།།སྲིན་པོའི་བུ་མོ་དྲི་ཟ་བརྒྱད།།སེང་སྟགས་
ཝ་སྦྱང་བཞད་ཀྱི་མགོ།།ཀཌྒ་བྱ་རོག་འུག་པའི་ཚོགས།།ཞིང་ལ་རྔམ་ཞིང་སྟོབས་པའི་ཚུལ།།དུར་ཁྲོད་ས་ཡི་སྒོ་སྲུང་བཞི།།བཙུན་མོ་གདོང་མོ་གར་ལོག་མོ།།འཇུག་པར་བྱེད་པའི་མ
མོ་བཞི།།གསང་སྒོ་འཛིན་ཞིང་བཀའ་སྒོ་སྲུང་།།དུར་ཁྲོད་བདག་མོ་གྲུ་འདེགས་བཞི།།བརྐམ་མ་ཤིན་ཏུ་བརྐམ་མ་དང་།།ང་རོ་མ་དང་ཁྲག་འཐུང་མ།།ཆགས་པས་གདུངས་པའི་ཚུལ
དུ་གནས།།ཕྱི་རིམ་སླས་དང་བྱི་མོ་བྲན།།མ་མོ་བྲན་མོ་གནོད་སྦྱིན་མོ།།སྲིན་པོ་ཤ་ཟ་ཁྲག་འཕྲོག་མ།།བདུད་ཀྱི་མིང་འཛིན་བླ་རྐུན་མོ།།བློན་མོ་དམག་དཔོན་སྡེ་དཔོན་མོ།།རུ་དཔོན་ཕོ

ཉ་མངགས་པར་བྱ།།ཅི་བགྱིའི་བཀའ་ཉན་དྲེགས་པའི་འཁོར།།རྦོད་གཏོང་རྔམས་པའི་ཚུལ་དུ་བསྒོམ།།ནད་ཀྱི་བསྐལ་པ་འཚུབས་མར་གཏོང་།།གདུག་པའི་མཚོན་
ཡུས་ལ་འགྱེད།།མཁའ་དང་འོབས་པར་ཕྱི་རོལ་ན།།འབུ་དང་ཤིན་ཏུ་འབུ་ཆེན་པོ།།སྦྲང་མ་སྦྲང་ནོད་བུང་པ་དང་།།སྦྲུལ་དང་སྡིག་པ་དོམ་ལ་སོགས།།ཀངྐ་རུ་རྩ་འུག་པ་ཁྭ།།བྱ་གཅན་
ཤ་ཟན་ཚོགས་འཕུར་ཞིང་།།ལྕེ་སྦྱང་སྟག་སེང་དོམ་དྲེད་འཕར།།དུར་ཁྲོད་རོ་ཡི་ལོངས་སྤྱོད་ལ།།བལྟ་ཞིང་རྒྱུག་ཅིང་རོ་ལ་འཁྲེན།།རྒྱུ་མ་འདྲེན་ཅིང་རུས་པ་འཆའ།།དེ་ལྟར་གསལ་
པའི་གནས་གསུམ་དུ།།ཡི་གེ་འབྲུ་གསུམ་གསལ་བ་ལས།།བདག་གི་ཐུགས་ཀའི་འོད་ཟེར་གྱིས།།རྒྱུད་བསྐུལ་ཡེ་ཤེས་སྤྱན་དྲངས་གྱུར།།གསུམ་པ་སྐན་གས་ན་དབབཅིང་སྤྱན་དྲང་བ་ནི།རང་
ཡི་དམ་དུ་གསལ་བའི་ཐུགས་སྲོག་ལས་འོད་ཟེར་འཕྲོས་པས་འབོད་སྒྲོག་ལངྐའི་གྲོང་ཁྱེར་སོགས་རང་བཞིན་གར་བཞུགས་ཀྱི་གནས་ནས་ཆེ་བཙོན་ཡོངས་ཀྱི་དམག་དཔོན་ཆེན་པོ་ལེགས་ལྡན་
ཚོགས་ཀྱི་བདག་པོ་ཡབ་ཡུམ་འཁོར་དང་བཅས་པ་སྤྱན་དྲངས་པར་གྱུར།ཧཱུཾ།ལངྐ་ཡུལ་གྱི་གྲོང་རྡལ་གྱི།།དབུས་ཀྱི་རི་བོ་མཱ་ལ་ཡ།།ཀོ་ཀ་ཐང་དམར་རྒྱ་མཚོའི་དོ།།བྱ་གླག་འཚོང

རི་གནམ་ལྕགས་འབར།།དྲག་ཤུལ་ཅན་གྱི་རྩེ་མོ་ན།།རྡོ་རྗེ་ཐབས་ཀྱི་ལྟ་བའི་ཡུལ།།ཆོས་འཛིན་རིགས་ཀྱི་བསྒྲུབས་གནས་སུ།།དཔལ་ཆེན་རྡོ་རྗེ་སྲིན་པོ་ཡིས།།བདུད་ཀྱི་ཚེགས་རྣམས།།
བཏུཀུ་ལ་ནས་ཀྱང་།།གསང་སྔགས་འཁོར་ལོ་བསྐོར་བའི་ཚེ།།མིང་གིས་དབང་བསྐུར་བྲན་དུ་ཁས་བླངས་པ།།རྡོ་རྗེ་རོ་ལངས་དུར་ཁྲོད་ཚོགས་ཀྱི་བདག།མགོན་པོ་ནག་པོ་ཆེན་པོ་དང་།
ཉེ་གནས་ཀྲོ་དྷི་ཤྭ་རཱི་མ།།ཡབ་ཡུམ་གཉིས་སུ་མེད་པའི་འཁོར།།ལངྐའི་བདག་པོ་ལ་སོགས་པའི།།འདུས་པ་རྣལ་འབྱོར་ཕོ་མོའི་ཚོགས།།སངས་རྒྱས་བསྟན་པ་བསྲུང་བའི་ཕྱིར།།གནས
འདིར་སྤྱན་འདྲེན་གཤེགས་སུ་གསོལ།།ཨོཾ་བྷུ་ར་ཀུ་ར་མ་ཧཱ་ཀཱ་ལ་ཀྲོ་དྷི་ཤྭ་རཱི་ནག་མོ་ཏི་ལ་མ་ཨེ་ཨ་ར་ལིཾ་ཧྲི་ཧྲེ་ཛཾཿཛཿབཞི་པ་བཞུགས་གསོལ་ནི།ཧཱུྃ།དཔལ་ལྡན་ཁྲག་འཐུང་ཡ་བ་ཡུམ།
གྱིས།།འཇིགས་པའི་དཀྱིལ་འཁོར་འདིར་བཞུགས་ལེགས།།སངས་རྒྱས་བསྟན་པ་བསྲུང་བའི་ཕྱིར།།དྲག་པོའི་ཕྲིན་ལས་གྲུབ་པར་མཛོད།།ཨོཾ་ཤྲི་མ་ཧཱ་ཀཱ་ལ་རཱུ་པ་ཧཱུྃ།ས་མ་ཡ་
ཏིཥྛཱ་ལྷན།ཨཱ་བེ་ཤ་ཡ་ཨ།ལྔ་པ་ཕྱག་འཚལ་བ་ནི།ཧཱུྃ།སྲིན་པོའི་གཟུགས་ཀྱིས་གདུག་པ་ཅན།།ཚོར་གཅོད་བྱང་ཆུབ་སེམས་དཔའ་སྟེ།།གྲོང་ཁྱེར་སུམ་བརྩེགས་འཇིགས་བྱེད

བདག།གཏུམ་པོ་ཁྱོད་ལ་ཕྱག་འཚལ་ལོ།།ཨ་ཏི་པུ་ཧོ་པྲ་ཏཱིཙྪ་ཧོ།།དུག་པ་དམ་ཚིག་བཀླག་པ་ནི།ཧཱུཾ།སྔོན་ཚེ་དཔལ་ཆེན་ཁྲོ་བོའི་རྒྱལ།།བདུད་འདུལ་རྡོ་རྗེ་སྲིན་པོ་ཡི།།
དྲེགས་པ་བཅོམ་ནས་སྒྲིབ་པ་སྦྱངས།།དབང་བསྐུར་མིང་བཏགས་སྲོག་ཡིག་ཕུལ།།ཕོ་བྲང་ཀུན་ལ་དམ་ཚིག་བྱིན།།ཕྱི་ཡི་མཚན་ནས་བོས་པའི་ཚེ།།མགོན་པོ་ལེགས་ལྡན་ནག་པོ་བྱ།།
ནང་གི་གི་མཚན་ནས་བོས་པའི་ཚེ།།བདུད་འདུལ་དུར་ཁྲོད་སྒྲོལ་བའི་གིང་།།གསང་བའི་མཚན་ནས་བོས་པའི་ཚེ།།རྡོ་རྗེ་སྒྲོལ་བྱེད་དྲག་པོ་རྩལ།།མནའ་བོར་ཁས་བླངས་མ་བསྙེལ་བར།།སྐུ
གསུང་ཐུགས་སུ་བདག་སྦྱོར་བ།།ཕོ་བྲང་དཀྱིལ་འཁོར་མངའ་བདག་འདིར།།རྟག་ཏུ་དམ་ཚིག་ཚུལ་བཞིན་གྱིས།།ཨོཾ་ཨཱཿཧཱུཾ་བཛྲ་ས་མ་ཡཱ།ས་མ་ཡ།ཞེས་རྒྱུན་གཏོར་བོགས་རྣམ་པ་ཐམས
ཅད་དུ་ནི་བྱ་མི་དགོས།བདུན་པ་མཆོད་པ་འབུལ་བ་ནི།ཧཱུྃ།འདོད་པའི་ཡོན་ཏན་ལྔ་ཡིས་རབ་བརྒྱན་ཅིང་།།ཡེ་ཤེས་ལྔ་ཡི་འོད་ཟེར་རྣམ་པར་འཕྲོ།།དང་པོ་དྲུག་གི་ཡུལ་ལ་སྤྱོད་ཡུལ་འགྱེད།།དྲི་
ཆེན་དྲི་ཆུའི་ཚོགས་ནི་དབའ་རླབས་འཁྲུགས།།རཀྟ་དམར་གྱི་རང་བཞིན་རྒྱ་མཚོར་འཁྱིལ།།མཱཾ་ས་ཤ་ཡི་རང་བཞིན་རི་ལྟར་སྤངས།།ཀེ་ད་རུས་རུས་པའི་རང་བཞིན་རྫ་ལྟར་བསྙིལ།།དཔལ

ལྡན་ལེགས་ལྡན་ཡབ་སྲས་ཡུམ་དང་བཅས།།གཙོ་དང་འཁོར་དུ་བཅས་པའི་ཐུགས་དམ་བསྐང་།།མེ་ཏོག་ཕྲེང་བ་ལ་སོགས་རིན་ཆེན་དབྱིག།མར་མེ་མུན་སེལ་དྲི་ཞིམ་སྤོས་ཀྱི་མཆོག།བདུད་རྩི་ཡོན
ཆཆབ་འོ་མ་ཀུན་གྱི་གསོས།།སྒྲིབ་སེལ་བཤོས་གཙང་དམ་པ་བདུད་རྩིར་བཅས།།དྲང་སྲོང་གཤམ་གར་སྐུལ་མཆོད་པར་འབུལ།།ལྷ་མོ་ཨུ་མའི་སྐུ་ལ་མཆོད་པར་འབུལ།།ལེགས་ལྡན་ནག་
པོའི་སྐུ་ལ་མཆོད་པར་འབུལ།།ལྷ་མོདུང་སྐྱོང་སྐུ་ལ་མཆོད་པར་འབུལ།།ཨོཾ་ཙནྡྲ་མ་ཧཱ་ཀ་ལ་བཛྲ་ཤྲཱི་ནི་ཨེ་དམ་པ་ལི་དྷ་གྲིཏྟ་གྲིཧྞ་སྭཱ་ཧཱ།ཞེས་ལན་གསུམ་མམ་བདུན་དང་།ཨོཾ་མ་ཧཱ་ཀཱ་ལ་རཀྱཱ།
དུ་བིད་ཤྲི་ནི་ཛཿཔཱུ་ཛ་མེ་གྷ་སྥ་ར་ཎ་ཨརྒྷཾ།དྷཱུ་པེ།པུཥྤེ་ཨཱ་ལོ་ཀེ།གནྡྷེ།ནཻ་ཝི་དྱ།ཤཔྟ།རཏྣ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཨཱཿཧཱུྃ།ཞེས་དང་རྒྱས་པར་སྦྲོན་ཐུགས་དམ་བསྐང་བ་ནི།ཧཱུཾ།
རྟེན་ཅིང་འབྲེལ་འབྱུང་ཚོགས་པའི་འདོད་ཡོན་དང་།།འདུ་བྱེད་རྒྱུ་ལས་བསྐྲུན་པའི་ཉེར་སྤྱོད་ནི།།དབང་པོའི་ཡུལ་དུ་འདོད་དགུར་འཆར་བའི་ཚུལ།།ཀུན་ཏུ་བཟང་པོའི་མཆོད་པའི་སྤྲིན
གྱིས་བསྐང་།།བདུད་རྩི་ཆང་དང་དམར་ཆེན་ཨརྒྷཾ་ཞག།དབང་ལྔའི་མེ་ཏོག་ཤ་གསུར་ཚིལ་ཆེན་སྒྲོན།།མཁྲིས་པའི་དྲི་ཆབག་རུས་ཞལ་ཟས་དང་།།གསང་བའི་རྡེའུ་ཆུང་རྐང་གླིང་ཐོད་རྔས།

བསྐཔ།།སྟོང་གསུམ་གྷནྡྷར་རྫོགས་པའི་སྣོད་ཡངས་སུ།།བཞེད་དགུར་འཆར་བའི་བྷ་ལིང་བཅུད་མཆོག་ནི།།ཚངས་ཆེན་ཞིང་ཁམས་གནས་ནས་བཏེག་པ་བཞིན།།
སྣང་སྲིད་འདོད་ཡོན་རྒྱ་མཚོར་རོལ་པས་བསྐང་།།གྲི་གུག་ཏྲི་ཤུ་ལ་དང་རྡོ་རྗེའི་མཚོན།།རལ་གྲི་དགྲ་སྟ་མདུང་ཐུང་གསལ་ཤིང་དང་།།ཐོ་ལུམ་གཏུན་ཤིང་དབྱུག་ཏོ་མདའ་བཅས་གཞུ།།ལྕག་
ཀྱུ་ཞགས་པ་ལྕགས་སྒྲོག་དྲིལ་བུས་བསྐང་།།རང་རང་རྣམ་འགྱུར་རྔམས་པའི་རླུང་ཤུགས་ཅན།།ན་པའི་ཞག་གིས་ལན་བརྒྱ་བྱུགས་པ་ལྷའི།།རྟ་མཆོག་འབྲོང་གཡག་མི་ནག་བྱ་ཁྱི་ལུག།
ར་རོགག་ལ་སོགས་ཕྱི་རྟེན་རྫས་ཀྱིས་བསྐང་།།སྲོད་མུན་ཆར་སྤྲིན་སྟུག་པོས་བཀབ་པ་ལས།།གློག་ཕྲེང་བསྐྱོད་པ་ལྟར་བཀྲ་རྨ་བྱའི་མདོངས།།གཡོ་བའི་སྲིད་པ་སྤྱི་བླུགས་ཞྭ་དང་ཕོད།།ལབ་
ལྦུབ་གཡོ་བའི་ནང་རྟེན་རྣམས་ཀྱིས་བསྐང་།།བཤན་པ་སྲོག་ལས་བྱེད་པའི་འདུནས་ལྟར།།དོན་སྙིང་སྣ་ལྔ་སྣོད་དྲུག་གཅལ་དུ་བཀྲམ།།རིགས་ལྔའི་དམ་རྫས་ཤ་ལྔ་བདུད་རྩི་ལྔ།།ལ་སོག་།
གསང་བའི་རྟེན་རྫས་རྣམས་ཀྱིས་བསྐང་།།གོམ་སྟབས་དྲག་པོར་བསྐྱོད་པའི་མེ་སྟག་ལ།།ཟ་འོག་དོ་ཟླར་ཆས་པའི་སྐུ་རིས་རྣམས།།ཕྲག་དོག་བགྱིད་པའི་ལུས་ཀྱིས་ང་རྒྱལ་བའི།།སྟག

གཟིག་གྲུས་མ་རྣམས་ཀྱིས་ཐུགས་དམ་བསྐང་།།དཔའ་བོ་གཡུལ་དུ་ཞུགས་པའི་གོ་ཁྲབ་ལ།།བཙན་པོའི་དབུ་རྨོག་བརྗིད་པའི་ཡ་ལད་དང་།།འཁོར་གསུམ་སྟག་ཆས་དང་མཚོན་གཡོ་བ
ཡིས།།གཙོ་འཁོར་ཡོངས་རྫོགས་དགྱེས་པ་བསྐྱེད་གྱུར་ཅིག།བརྒྱད་པ་མངའ་གསོལ་བ་ནི།ཧཱུཾ།དུས་གསུམ་བདེ་གཤེགས་ཐམས་ཅད་ཀྱིས།།མ་ཧཱ་ཀཱ་ལར་མངའ་གསོལ་བས།།དཔྲལ་བའི
ཁྲོ་གཉེར་གསུམ་དང་ལྡན།།དཀོན་མཆོག་གསུམ་གྱིས་མངའ་གསོལ་བས།།ཁྲིམས་ཀྱི་ཆ་ལུགས་གསུམ་དང་ལྡན།།རིགས་གསུམ་མགོན་པོས་མངའ་གསོལ་བས།།ཞལ་གྱི་ཆ་ལུགས་
གསུམ་དང་ལྡན།།ལྷ་སྲིན་རྣམས་ཀྱིས་མངའ་གསོལ་བས།།དབུ་སྐྲ་ཁམ་ནག་རལ་པ་ཅན།།རྒྱུ་སྐར་རྣམས་ཀྱིས་མངའ་གསོལ་བས།།སྐུ་སྨད་མེ་ལྕེའི་ལྕགས་ཀྱུས་བརྒྱན།།སྲིད་པ་གསུམ་ལ་
དབང་སྒྱུར་བས།།སྐུ་ཡི་ལྟེ་བ་ཟུར་གསུམ་ཟབ།།ཀླུ་ཆེན་བརྒྱད་ཀྱིས་མངའ་གསོལ་བས།།ཡན་ལག་སྦལ་གྱི་ཆུན་པོས་བརྒྱན།།ས་བདག་རྣམས་ཀྱིས་མངའ་གསོལ་བས།།ན་བཟའ་ཐ
བེར་མཐིང་ནག་གསོལ།།འཆི་བདག་བདུད་ཀྱིས་མངའ་གསོལ་བས།།ཕྱག་ན་ཙན་དན་བིང་ཆེན་བསྣམས།།ལྷ་རྣམས་ཀུན་གྱིས་མངའ་གསོལ་བས།།བསྲོ་སྒྲ་ཆེན་པོ་གསུམ་དང་ལྡན།།

ལྷ་མཾ་ན་གཡུལ་ལས་རྒྱལ་མཛད་ཕྱིར།།ཆ་སྒྲ་ཆེན་པོ་གསུམ་དང་ལྡན།།བྱོལ་སོང་ཀུན་གྱིས་མངའ་གསོལ་བས།།མུན་པའི་གཡུ་རུང་སྐུ་ལ་གསོལ།།ཡི་དགས་རྣམ་
ཀྱིས་མངའ་གསོལ་བས།།རིན་ཆེན་འབར་བའི་དོ་ཤལ་ཅན།།དམྱལ་བ་རྣམས་ཀྱིས་མངའ་གསོལ་བས།།ཕྱག་ན་བསྐལ་པའི་མེ་ཆེན་འབར།།ཤངས་ནས་བསྐལ་པའི་རླུང་ནག་འཚུབས།།
ཞལ་ནས་བསྐལ་པའི་ཆུ་ཆེན་འཁྲུགས།།ལྷ་ཡི་དམག་དཔོན་མངའ་གསོལ་ལོ།།ཆོས་སྐྱོང་ཆེན་པོར་མངའ་གསོལ་ལོ།།མགོན་པོ་ཆེན་པོར་མངའ་གསོལ་ལོ།།དཀར་པོའི་དབུགས་འབྱིན་
མངའ་གསོལ་ལོ།།ཞེས་མངའ་གསོལ་ལོ།།དགུ་པ་བསྟོད་ཅིང་ཕྱག་འཚལ་བ་ནི།ཧཱུྃ།མཉམ་མེད་མཐུ་མངའ་གཏུམ་ཆེན་མེ་ལྟར་འབར།།མ་རུངས་འཇོམས་མཛད་དགྲ་བགེགས་ཐལ་བར་
རློག།མཐར་བྱེད་གཞོན་ནུ་འཇིགས་པའི་གད་རྒྱངས་ཅན།།སྐལ་ལྡན་དཔའ་བོ་ཁྱོད་ལ་ཕྱག་འཚལ་བསྟོད།།ལྷ་མིན་དམག་ཚོགས་གཡུལ་བཟློག་ཅིང་།།ལྷ་དམག་དཀར་པོ་དབུག
འབྱིན་པ།།རྡོ་རྗེ་དུར་ཁྲོད་འཁོར་བཙས་ལ།།དང་བའི་སེམས་ཀྱིས་ཕྱག་འཚལ་ལོ།།བསོད་ནམས་གཟི་བྱིན་ཁྱོད་ལ་ཕྱག་འཚལ་ལོ།།དྲག་ཤུལ་མཐུ་ཆེན་ཁྱོད་ལ་ཕྱག་འཚལ་ལོ།།ཡེ་

ཤེས་ཚོགས་རྫོགས་ཁྱོད་ལ་ཕྱག་འཚལ་ལོ།།སྒྲིབ་པ་གཉིས་སྦྱངས་ཁྱོད་ལ་ཕྱག་འཚལ་ལོ།།ལུང་བསྟན་ཐོབ་རྫོགས་ཁྱོད་ལ་ཕྱག་འཚལ་ལོ།།འཇིག་རྟེན་འདི་ན་གང་ཞིག་གིས།།ཁྱོད་ཀྱིས་
མཚན་ནས་བརྗོད་བསྒྲུབས་ན།།དངོས་གྲུབ་མྱུར་དུ་སྟེར་མཛད་པའི།།མི་སྙེམས་བྱམས་པ་ཁྱེད་ལ་ཕྱག་འཚལ་ལོ།།ལེགས་ལྡན་ནག་པོ་ཁྱོད་ལ་ཕྱག་འཚལ་ལོ།།བཅུ་པ་བསྐུལ་ཞིང་ཕྲིན་ལས
ཅོལ་བ་ནི།ཧཱུཾ།རྣལ་འབྱོར་ཀུན་གྱི་དཔལ་མགོན་མཆོག།བསྟན་པ་བསྲུང་བར་ཞལ་བཞེས་པ།།མ་ཧ་ཀཱ་ལ་མཐུ་རྩལ་ཅན།།དཀའ་ཐུབ་ཆེན་པོ་ཚུར་གསོན་ཅིག།ལེགས་ལྡན་ནག་པོ་
མ་རུངས་པ།།ཤ་ཁྲག་དམར་གྱི་མཆོད་པ་བཞེས།།རང་གི་རྒྱལ་སྲིད་ལ་གནས་ཏེ།།གཞན་གྱི་སྡེ་རྣམས་ཕམ་མཛད་པ།།ཁྲམ་ལ་བཏབ་པའི་དགྲ་བགེགས་རྣམས།།རོལ་ཅིག་དགོངས
ཤིག་དམ་ཚིག་གཙོ།།ཁྱོད་ཀྱི་དམ་ཚིག་དུས་ལ་བབ།།པསྲེ་བྱད་ཁྲམ་ལ་བཏབ་པ་ཡི།།གཤེད་མ་བཞི་ལ་ལས་གཉེར་གཏོད།།མ་དང་སྲིང་མོ་ཆུང་མ་ལ།།དཔའ་བོ་ཁྱོད་ཀྱིས་རོལ་པ་
མཛོད།།དམ་ཚིག་ཆེན་པོས་མ་བཏང་ཞིག།ཞེ་སྡང་ཅན་གྱི་བདག་པོ་རྣམས།།སེམས་ཅན་ཀུན་གྱི་ཚེ་འཕྲོག་པ།།དགྲ་བོ་ཉམས་པའི་སྲོག་དང་ཕྲོལ།།ཤ་དང་ཁྲག་ལ་ལོངས་སྤྱོད་ཀྱིས།།

གནོད་སྦྱིན་ཆེན་པོ་མ་རུངས་པ།།བསྡེ་བྱད་ཁྲམ་ལ་བཏབ་པ་ཡི།།གསེར་དངུལ་དབྱིགས་ནོར་ཀུན་ལོངས་ལ།།རང་གི་འདོད་པའི་ལོངས་སྤྱོད་ཀྱི།།སྒྲུབ་པའི་རྣལ་འབྱོར།
བདག་ཉིད་ལ།།ཡིད་བཞིན་ལྟ་བུའི་དངོས་གྲུབ་སྩོལ།།རིགས་ངན་རྨེ་ཤ་ཅན་གྱི་ཚོགས།།བ་གླང་ཁྱི་ཤ་རྟ་ཤ་དང་།།མི་ཤ་གླང་ཆེན་ལ་སོགས་པཞེས།།སྲིང་མོ་ཁྲག་འཐུང་མ་ཀུན་ལ།།།
བསད་པའི་ཁྲག་ནི་དྲོན་མོ་བཅས།།བཞེས་ཤིག་དགྲ་བོའི་ཁྲག་ལ་འཐུངས།།སྤྲུལ་པའི་ཕྲ་མེན་ཆེན་མོ་རྣམས།།ཐོད་རུས་རྐང་དང་འབྲུ་མར་དང་།།རྐང་དང་